**2. TEVÉKENYSÉGRE, MŰKÖDÉSRE VONATKOZÓ ADATOK**

**A helyi önkormányzat önként vállalt feladatai**

Hajdúhadház Város Önkormányzata Képviselő-testületének Hajdúhadház Város Önkormányzata Szervezeti és Működési Szabályzatáról szóló 26/2019.(XI.14.) önkormányzati rendelete 2. § (2)-(4) bekezdései alapján:

Hajdúhadház Város Önkormányzata önállóan, szabadon, demokratikus módon, széleskörű nyilvánosságot teremtve intézi a település ügyeit.

A város önkormányzata a képviselő-testület által vagy helyi népszavazás döntésével önként vállalja minden olyan helyi közügy önálló megoldását, amelyet jogszabály nem utal más szerv hatáskörébe, vagy ami jogszabályt nem sért.

Önként vállalt helyi közügy önálló megoldását az Önkormányzat akkor vállalja, ha az nem veszélyezteti a kötelező feladatok ellátását és a szükséges anyagi, személyi és technikai feltételek biztosítottak.

Hajdúhadház város önként vállalt feladatai:

a) Művelődési Ház valamint Könyvtár- Múzeum - Emlékház- Kiállító terem közművelődési megállapodás keretében történő fenntartása

b) Heti piac és állatvásár fenntartása

c) Társadalmi szervezetek, önszerveződő közösségek pénzbeli támogatása

d) helyi lapkiadás

e) Testvérvárosi kapcsolat fenntartása

f) Mezőőri Szolgálat fenntartása

g) Üdülőfenntartása Badacsonyban

h) kultúra, hagyományőrzés, közösségformálás

Hajdúhadház Város Önkormányzat Képviselő-testületének a város 2022. évi költségvetéséről szóló 2/2022.(II.10.) önkormányzati rendelete (a továbbiakban: rendelet) 5. § (1) bekezdése alapján a működési költségvetés kötelező és önként vállalt feladatainak részletezését a rendelet 2. számú melléklete tartalmazza. Az önként vállalt feladatok részletes bemutatását a rendelet 4. számú melléklete tartalmazza.